คุณคะ อยากทราบว่าเป็นคนน้ำเลือดน้ำหนองไม่ดี เวลาคันบริเวณขาหรือแขน มีรอยแผลเป็น รักษา ยังไงก็ไม่หาย เป็นรอยอยู่มาก ทำยังไงดีค่ะ
สวัสดีค่ะ การมีรอยแผลเป็นหรือรอยดำตามหลังการอักเสบนั้นเกิดขึ้นได้กับทุกคนค่ะ ซึ่งภาวะน้ำเลือดน้ำหนองไม่ดีดังกล่าวมานั้น ในทางการแพทย์อาจจะหมายถึงภาวะภูมิแพ้ผิวหนัง ที่ทำให้ผิวมีผื่นและมีโอกาสเกิดรอยตามมาได้ง่ายขึ้นการรักษาเรื่องรอยแผลหลังการอักเสบนั้น ไม่มีการรักษาที่ได้ผลดีมากนัก ส่วนใหญ่รอยดำจะค่อยๆจางลงไปได้เองประมาณ 1-6 เดือนหลังจากนั้น ขึ้นกับบุคคล สำคัญคือการไม่ไปแกะเกาบริเวณที่เป็นให้เกิดรอยแผลเป็นหรือการติดเชื้อตามมาและควรไปพบแพทย์ถ้าแผลเป็นลุกลาม เป็นบริเวณกว้างหลายที่ มีเลือดหรือหนองไหลจากตุ่มแผล